Zmluva o charitatívnej reklame

uzatvorená podľa ustanovenia § 269 ods. 2 zákona číslo 513/1991 Zb. Obchodný zákonník v znení neskorších predpisov v spojení s ustanovením § 13 ods. 1 písm. g) zákona číslo 595/2003 Z.z o dani z príjmov v znení neskorších predpisov (ďalej len „**Zmluva**“) medzi

**Objednávateľ :**

**Obchodné meno : [•]**

So sídlom : [•]

IČO : [•]

Zapísaný v : [•]

Za ktorého koná : [•]

ďalej len „**Objednávateľ**“

**Poskytovateľ :**

**Názov : Obecný športový klub (OŠK) Chorvátsky Grob**

Adresa sídla : Nám. Josipa Andriča 17, Chorvátsky Grob 900 25, Slovenská republika

IČO : 31 823 165

Za ktorého koná : Ing. Vladimír Buček, prezident občianskeho združenia a člen výkonného výboru

Marek Belovič, tajomník občianskeho združenia a člen výkonného výboru

ďalej len „**Poskytovateľ**“ a spoločne s Objednávateľom aj ako „**Zmluvné strany**“

1.

**Predmet zmluvy**

* 1. Poskytovateľ sa touto zmluvou zaväzuje poskytnúť Objednávateľovi reklamné služby spočívajúce v propagácii značky – loga a obchodného mena Objednávateľa prostredníctvom umiestnenia reklamného panelu Objednávateľa na domovskom futbalovom štadióne Poskytovateľa v obci Chorvátsky Grob (ďalej len „**Štadión**“) a to za odplatu dohodnutú Zmluvnými stranami v článku II. tejto Zmluvy.
	2. Cieľom sledovaným Zmluvnými stranami pri uzatvorení tejto Zmluvy je :
		1. propagácia mena, tovarov a služieb Objednávateľa so zámerom dosiahnutia, zabezpečenia, udržania alebo zvýšenia príjmov daňovníka; a
		2. ďalším cieľom popri cieľoch uvedených v bode 1.2.1 tejto Zmluvy je podpora zákonom ustanovených všeobecne prospešných cieľov podpory a rozvoja športu prostredníctvom Dodávateľa ako neziskového subjektu podľa ustanovenia § 12 ods. 2 a 3 zákona číslo 595/2003 Z.z. o dani z príjmov v znení neskorších predpisov.
	3. Poskytovateľ vyhlasuje, že príjmy z reklamy podľa tejto Zmluvy použije na podporu a rozvoj športu (všeobecne prospešný účel) najneskôr do konca roka nasledujúceho po roku, v ktorom tieto príjmy Poskytovateľ prijal.
	4. Vyobrazenie loga a obchodného mena Objednávateľa, ktoré je poskytovateľ povinný použiť na splnenie predmetu tejto zmluvy a ich rozmery sú špecifikované v **Prílohe číslo 1**, ktorá je neoddeliteľnou súčasťou tejto Zmluvy.
	5. Poskytovateľ sa zaväzuje poskytovať objednávateľovi služby podľa tejto zmluvy od .................... do ....................
	6. Výrobu reklamného panelu zabezpečí Objednávateľ na vlastné náklady a inštaláciu reklamného panelu na štadióne zabezpečí Poskytovateľ na vlastné náklady.
	7. Poskytovateľ je povinný ponechať reklamný panel umiestnený na štadióne počas celej doby trvania tejto Zmluvy.
	8. Objednávateľ sa zaväzuje dodať Poskytovateľovi reklamný panel do .................. a Poskytovateľ sa zaväzuje umiestniť reklamný panel na Štadióne najneskôr do 15 dní od dodania reklamného panela Objednávateľom a to tak, aby bol viditeľný čo najväčším počtom návštevníkov Štadióna.
	9. Poskytovateľ je povinný oznámiť Objednávateľovi umiestnenie reklamného panelu na štadióne a preukázať jeho inštaláciu fotodokumentáciou z ktorej bude zrejmé splnenie predmetu tejto zmluvy. Objednávateľ je oprávnený kedykoľvek v období mimo súťažného futbalového stretnutia alebo priateľského futbalového stretnutia niektorého z družstiev Poskytovateľa vykonať kontrolu plnenia predmetu tejto Zmluvy.
1.

**Cena a platobné podmienky**

* 1. Objednávateľ je povinný zaplatiť Poskytovateľovi odplatu za poskytnutie reklamných služieb v rozsahu podľa bodu 1.1 tejto Zmluvy nasledovne :
		1. Prvú časť odplaty za poskytovanie reklamných služieb v období od .................. do .................. vo výške ............... EUR bez DPH najneskôr do ..........;
		2. Druhú časť odplaty za poskytovanie reklamných služieb v období od .................. do ................ vo výške ............... EUR bez DPH najneskôr do .............
	2. K Odplate podľa bodu 2.1 tejto Zmluvy bude uplatnená DPH v súlade so všeobecne záväznými právnymi predpismi.
	3. Odplata za poskytnutie reklamných služieb a každá jej časť je splatná v mieste plnenia, ktorým je bankový účet IBAN ....................................
	4. Zmluvné strany sa dohodli, že v prípade, pokiaľ reklamné služby nebudú poskytované počas celého dohodnutého obdobia, má Poskytovateľ nárok výlučne na pomernú časť odplaty zodpovedajúcu dobe skutočného poskytovania služieb.
1.

**Ukončenie zmluvy**

* 1. Zmluvné strany sa dohodli, že táto Zmluva zaniká :
		1. Uplynutím doby poskytovania služieb podľa bodu 1.3 tejto Zmluvy;
		2. Odstúpením od Zmluvy niektorou zo Zmluvných strán.
	2. Objednávateľ je oprávnený od tejto Zmluvy odstúpiť v prípade, ak Poskytovateľ porušil svoju povinnosť umiestniť reklamný panel na Štadióne takým spôsobom, že :
		1. Reklamný panel Objednávateľa nebol umiestnený na Štadióne alebo nebol viditeľný počas troch súťažných zápasov A družstva mužov futbalového klubu Poskytovateľa, alebo
		2. Reklamný panel Objednávateľa nebol umiestnený na Štadióne alebo nebol viditeľný nepretržite po dobu najmenej 15 dní alebo čiastkovo po dobu presahujúcu 30 dní počas kalendárneho polroka.
	3. Poskytovateľ je oprávnený od tejto Zmluvy odstúpiť v prípade, ak :
		1. Objednávateľ nedodal Poskytovateľovi Reklamný panel ani v dodatočnej lehote 30 dní od uplynutia lehoty na dodanie reklamného panela podľa bodu 1.6 tejto Zmluvy.
		2. Objednávateľ je v omeškaní so zaplatením odplaty podľa bodu 2.1 tejto Zmluvy alebo ktorejkoľvek jej časti o viac ako 15 dní.
1.

**Záverečné ustanovenia**

* 1. Názvy článkov uvedené v tejto Zmluve majú len informatívny charakter, slúžia len pre lepšiu prehľadnosť a orientáciu, nijako neovplyvňujú výklad textu v nich uvedeného.
	2. Tam, kde sa v tejto Zmluve uvádzajú výrazy v niektorom rode (mužskom, ženskom alebo strednom), má sa tým na mysli s prihliadnutím na povahu a význam príslušného ustanovenia, aj príslušný výraz v inom rode (mužskom, ženskom alebo strednom). Tam, kde sa v tejto Zmluve uvádzajú výrazy v jednotnom/množnom čísle, má sa tým na mysli s prihliadnutím na povahu a význam príslušného ustanovenia aj príslušný výraz v množnom/jednotnom čísle.
	3. Prípadná neplatnosť niektorej časti Zmluvy nemá vplyv na platnosť a účinnosť ostatných dojednaní. V prípade, že je niektorá časť Zmluvy neplatnou alebo sa neplatnou stane neskôr, použije sa na úpravu vzťahov Zmluvných strán zákonná úprava, ktorá je svojou povahou najbližšia úmyslu, sledovanému stranami pri uzatváraní tejto Zmluvy.
	4. Táto Zmluva nadobúda účinnosť dňom jej podpisu oboma Zmluvnými stranami.
	5. Túto Zmluvu je možné meniť alebo dopĺňať len písomnými dodatkami podpísanými všetkými Zmluvnými stranami.
	6. Právne vzťahy medzi Zmluvnými stranami založené touto Zmluvou a v tejto Zmluve výslovne neupravené sa riadia príslušnými ustanoveniami zákona číslo 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi platnými v Slovenskej republike.
	7. Táto Zmluva je vyhotovená v štyroch rovnopisoch s určením po dva rovnopisy pre každú Zmluvnú stranu. Podpisom tejto Zmluvy Zmluvné strany zároveň potvrdzujú prevzatie im prináležiacich rovnopisov.
	8. Zmluvné strany vyhlasujú, že si túto Zmluvu riadne prečítali, jej obsahu vrátane odkazov na právne normy porozumeli, uzatvárajú ju na základe slobodne a vážne prejavenej vôle, neuzatvárajú ju v tiesni či za inak nevýhodných podmienok, a na znak svojho súhlasu, byť touto Zmluvou viazané, vedomé si práv a povinností, ktoré im z tejto Zmluvy vyplývajú, túto Zmluvu podpisujú.
	9. Neoddeliteľnými prílohami tejto Zmluvy sú :
		1. Príloha číslo 1 - Vyobrazenie loga a obchodného mena Objednávateľa

|  |  |  |
| --- | --- | --- |
| V ................................., dňa |  | V ................................., dňa |
| Za Objednávateľa |  | Za Poskytovateľa |
| ................................... |  | **Obecný športový klub (OŠK) Chorvátsky Grob** |
|  |  |  |
|  |  |  |
|  |  |  |
| .................................. |  | Ing. Vladimír Buček |
| ....................................... |  | prezident občianskeho združenia a člen výkonného výboru |
|  |  |  |
|  |  |  |
|  |  |  |
|  |  | Marek Belovič |
|  |  | tajomník občianskeho združenia a člen výkonného výboru |